Aleksandar Trajkovski Aleksandar Trajkovski (Maċedonjan:Александар Трајковски; Skopje, 5 ta' Settembru 1992) huwa plejer tal-futbol Maċedonjan li jilgħab bħala attakkant għall-klabb Belġjan SV Zulte Waregem. Trajkovski beda l-karriera tiegħu ma' FK Cementarnica 55 fejn kien plejer meqjus ħafna u qabad il-għajn tal-klabb Kroat NK Inter Zaprešić. Hu kellu biss 17-il sena meta ffirma iżda huwa ma setgħax jilgħab sakemm ma jkollu 18-il sena. Aktar kmieni Aleksandar Trajkovski kien plejer mistieden mal-ġganti Ingliżi Chelsea u skorja l-gowl tar-rebħa fil-Copa Amsterdam U-19 kontra Botafogo de Futebol e Regatas li ggarantixxa lil Chelsea post fis-semi-finali. Wara ftit snin ma Cementarnica Skopje, hu ffirma fis-sajf tal-2010 ma NK Inter Zaprešić. Logħbiet tajbin fit-tieni nofs tal-istaġun ġibdu l-interess ta' GNK Dinamo Zagreb, iżda Trajkovski qal li hu mhux interessat li jiċċaqlaq possibbli. Ukoll, fl-aħħar tal-istaġun, RSC Anderlecht kienu interessati fix-xiri ta' Trajkovski, iżda l-offerta tagħhom ta' 500.000 ewro ġiet miċħuda. Huwa se jissieħeb mal-klabb Belġjan Zulte Waregem għall-istaġun il-ġdid 2011-2012 wara l-offerta tagħhom ta' 1.100.000 ewro ġiet aċċettata minn Inter Zaprešić. Fit-22 ta' Mejju 2012, it-tim nazzjonali tal-Maċedonja ta' taħt il-21 sena għeleb lil Olanda 1-0 f'logħba ta' ħbiberija, bil-gowl iżolat skorjat minn Aleksandar Trajkovski.